15. poziva Svet in Komisijo, da Nepalu ponudita nadaljnjo tehnično, logistično in finančno pomoč,
vključno s praktičnim načrtovanjem misije za opazovanje prekinitve ognja v sodelovanju z drugimi dona-
torji, če bi Nepal za to zaprosil;
16. poziva Svet, naj razmisli o imenovanju posebnega predstavnika za Nepal, čigar vloga bi bila spodbujati
večjo politično udeleženost EU v Nepalu ter pripomoči k natančnejši politični analizi in razumevanju vobčutljivem prehodnem obdobju;
17. ponovno poziva k nadaljevanju Londonske mednarodne konference iz leta 2002 v organizaciji
kontaktne skupine ključnih sogovornikov, ki naj opredeli načela in vrednote, s katerimi bi podprli mirovniproces v Nepalu; pozdravlja načrt aktivistov nepalske civilne družbe, da spodbudijo proces z organiziranjemlastne konference v Katmanduju prihodnje leto;
18. poziva nepalsko vlado, da zaščiti tibetanske begunce, ki potujejo prek države v Indijo, in da brez odla-
šanja prekličejo začasno ustavitev izdajanja dovoljenj za izhod iz države;
19. naroči svojemu predsedniku, naj to resolucijo posreduje Svetu, Komisiji, vladam držav članic, začasni
nepalski vladi, kralju Gjanendri, vladam Indije in drugih držav članic Južnoazijskega združenja za regionalno
sodelovanje (SAARC), generalnemu sekretarju ZN in visokemu komisarju ZN za človekove pravice.
P6_TA(2006)0227
Šrilanka
Resolucija Evropskega parlamenta o razmerah na Šrilanki
Evropski parlament,
—ob upoštevanju oboroženega konflikta, ki besni po Šrilanki od leta 1983, ki je zahteval že
60 000 življenj in ki je pregnal več kot 800 000 ljudi,
—ob upoštevanju svojih prejšnjih resolucij z dne 18. maja 2000 (1), 14. marca 2002 (2) in 20. novembra
2003 (3) oŠrilanki ter s 13. januarja 2005 (4) o pomoči EU po katastrofi, ki jo je povzročil cunami,
—ob upoštevanju deklaracije iz Osla iz decembra 2002, v kateri so se vlada Šrilanke in Osvobodilni tigri
tamilskega Elama (LTTE) dogovorili, da poiščejo zvezno rešitev v okviru združene Šrilanke,
—ob upoštevanju tokijske deklaracije o obnovi in razvoju Šrilanke z dne 10. junija 2003, ki je podporo
donatorjev vezala na napredek v mirovnem procesu ter vztrajala pri spoštovanju sporazuma o prekinitvi
ognja med Vlado Šrilanke in LTTE, ki je začel veljati 23. februarja 2002, sodelovanju muslimanske manj-
šine v pogovorih, spodbujanju varovanja človekovih pravic, enakopravnosti med spoloma in napredku v
smeri finančnega političnega dogovora,7.12.2006 C 297 E/384 Uradni list Evropske unije
Četrtek, 18. maj 2006SL
(1) UL C 59, 23.2.2001, str. 278.
(2) UL C 47 E, 27.2.2003, str. 613.
(3) UL C 87 E, 7.4.2004, str. 527.
(4) UL C 247 E, 6.10.2005, str. 147.
—ob upoštevanju podpore, ki sta jo EU in širša svetovna skupnost dali zaradi uničujočega cunamija
26. decembra 2004,
—ob upoštevanju člena 115(5) svojega Poslovnika,
A. ker je zaradi konflikta na Šrilanki življenje izgubilo že več kot 60 000 ljudi, več kot 800 000 pa jih je
bilo pregnanih ker sta zato zavrta rast in gospodarski razvoj otoka, zaradi česar je veliko prebivalcev v
slabem položaju, njihova življenja je opustošil cunami, zdaj pa morajo ponovno prenašati nasilje,
B. ker je na polotoku Džafna ter v mestih Trincomalee in Batticaloa prišlo do številnih napadov, in ker je
evidentiranih kršitev prekinitev ognja na tisoče, za večino pa so odgovorni LTTE ,
C. ker se bile napetosti namenoma zaostrene s poskusom umora generalpodpolkovnika Saratha Fonseka,
poveljnika šrilanške vojske, 25. aprila 2006, umora šrilanškega zunanjega ministra Lakšmana Kardiga-
marja avgusta 2005 in poslanca Josepha Pararadžasingha decembra 2005 ter z napadom na okrožniurad Batticaloa Šrilanške opazovalne misije (SLMM) 13. januarja 2006 z namenom, da se poskuša spod-
kopati sporazum o prekinitvi ognja,
D. ker so 11. maja 2006 Osvobodilni tigri tamilskega Elama napadli ladjo s 710 neoboroženimi pripadniki
varnostnih sil, ki so se vračali z dopusta na domu, in s člani SLMM z zastavo SLMM na ladji, spremljale
pa so jo bojne ladje mornarice, od katerih so napadalci eno potopili ter ubili osemnajst članov posadke,
E. ker je letos na Šrilanki več kot 300 ljudi umrlo v napadih in zaradi nasilja,
F. ker mednarodni opazovalci menijo, da nedavno nasilje najbolj ogroža prekinitev ognja iz leta 2002, pri
kateri so sodelovali norveški posredniki in ki so jo že oslabile številne predhodne kršitve, vključno z
oboroženimi zasedami, ugrabitvami, zastraševanjem, uboji, mučenjem ter z novačenjem otrok za vojake,
G. ker so bili po prvem krogu februarja 2006 v Ženevi mirovni pogovori za nedoločen čas prekinjeni,
potem ko so Osvobodilni tigri tamilskega Elama odpovedali sodelovanje v drugem krogu aprila 2006 intako ogrozili politični napredek,
H. ker bi vsaka obnova mirovnega procesa morala vključevati čim več različnih skupnosti in političnih orga-
nizacij na Šrilanki, vključno z muslimanskimi predstavniki severa,
I. ker organizacije za človekove pravice niso mogle učinkovito raziskovati kršitev človekovih pravic, SLMM
pa nima pooblastila, da jih razišče neodvisno,
1. močno pozdravlja potezo šrilanške vlade in šrilanške opazovalne misije, da se februarja 2006 vrneta k
pogajalski mizi, in obsoja enostransko odločitev Osvobodilnih tigrov tamilskega Elama, da ne bodo sodelo-vali v drugem krogu pogajanj v Ženevi aprila 2006;
2. nujno poziva Osvobodilne tigre tamilskega Elama, naj nemudoma nadaljujejo mirovna pogajanja s
šrilanško vlado, naj bodo pripravljeni uničiti svoje orožje ter zastaviti dokončno politično ureditev konflikta;
3. strogo obsoja novo serijo napadov Osvobodilnih tigrov tamilskega Elama, številne kršitve človekovih
pravic, ki sta jih zagrešili obe strani, in stalne kršitve sporazuma o prekinitvi ognja;
4. obsoja hude kršitve sporazuma o prekinitvi ognja s strani Osvobodilnih tigrov tamilskega Elama z akci-
jami na morju, predvsem napad na šrilanške pomorske sile 11. maja 2006, ki je imel za posledico številne
smrtne žrtve in je hudo ogrozil šrilanško opazovalno misijo;
5. poziva stranke sporazuma o prekinitvi ognja, da zagotovijo varnost šrilanške opazovalne misije, neobo-
roženega organa, ki so ga povabili tako vlada kot Osvobodilni tigri tamilskega Elama, da nadzoruje
sporazum o prekinitvi ognja, ter tako misiji omogočijo, izvajanje svojih pooblastil, ter želi pohvaliti države,
ki prispevajo k misiji, to so Danska, Finska, Islandija, Norveška in Švedska, za svoje neprecenljivo delo;7.12.2006 C 297 E/385 Uradni list Evropske unije
Četrtek, 18. maj 2006SL
6. poziva Osvobodilne tigre tamilskega Elama in vlado Šrilanke, da se vzdržijo nadaljnjih dejanj, ki lahko
ogrozijo mirovni proces, zlasti napadov na civiliste;
7. obsoja strašno zlorabo otrok z novačenjem za vojake, kar je vojni zločin, in poziva vse uporniške
skupine, zlasti Osvobodilne tigre tamilskega Elama, da osvobodijo tiste, ki jih zadržujejo, in naj načelno izja-
vijo, da v prihodnje ne bodo novačili otrok; poziva vlado Šrilanke, naj vzpostavi pravne ukrepe za prepre-
čitev te prakse in za njen kaznivost;
8. priznava, da Osvobodilni tigri tamilskega Elama ne zastopajo vseh tamilskih prebivalcev Šrilanke in
poziva Osvobodilne tigre tamilskega Elama, da dopustijo politični pluralizem in različne demokratičneglasove na severnem in vzhodnem delu Šrilanke, kar bi zavarovalo interese vseh ljudstev in skupnosti;
9. močno obsoja posebno zatiranje tiska v tamilskem jeziku in tamilskih organizacij ter poziva k podrobni
preiskavi umorov Majilvaganama Nimalaradžana in Dharmeratnama Sivarama, kot tudi dveh uslužbencevčasopisa Uthayan;
10. priznava, da nedavna izvolitev Šrilanke v Svet Združenih narodov za človekove pravice vlado obvezuje
k izkazovanju svoje zaveze, da vzdržuje najvišje standarde pri spodbujanju in varovanju človekovih pravic;
11. pozdravlja objavo novih članov šrilanške komisije za človekove pravice, in poudarja potrebo po neod-
visni preiskavi domnevnih kršitev človekovih pravic, ki naj bi jih storile varnostne sile ali oborožene skupine,
sčimer bi se storilce izročilo organom pregona, skladno z mednarodnimi merili pravičnega sojenja, ter
vztraja, da bi vse stranke morale pristopiti k splošnim sporazumom o človekovih pravicah, kar bi bil ključni
dejavnik prihodnjih mirovnih pogajanj;
12. obe strani poziva, da v dokaz dobre volje takoj prenehajo uporabljati protipehotne zemeljske mine in
naj pomagajo pri njihovi odstranitvi, ter meni, da bi v ta namen vlada Šrilanke morala biti vzor, in sicer s
podpisom Ottawske konvencije o prepovedi uporabe, skladiščenja, proizvodnje in transferja protipehotnihmin in o njihovem uničenju iz leta 1997, Osvobodilni tigri tamilskega Elama pa bi morali podpisati „Listino
o zavezi“ organizacije Geneva call;
13. je zaskrbljen, ker se dogovor o delitvi mednarodne pomoči še vedno ne izvaja, in meni, da mora biti
pomoč, ki jo EU in drugi mednarodnih donatorji pošljejo Šrilanki zaradi cunamija, namenjena žrtvam te
nesreče ne glede na njihovo etnično ali versko pripadnost; poleg tega je zaskrbljen zaradi razdelitve inuporabe sredstev za cunami, ki niso imele pričakovanega učinka na vsakdanje življenje žrtev in obnovo
Šrilanke; ugotavlja, da je zaradi političnega zastoja strukture za upravljanje operacij po cunamiju (Post-Tsunami Operations Management Structure )že prišlo do zamude pri dodelitvi nadaljnjih 50 milijonov eurov
pomoči, kar ovira obnovitvena dela na severu in vzhodu Šrilanke;
14. obžaluje, da se zaradi visokih stroškov obrambe sredstva dolga leta niso usmerjala v nujne naložbe v
gospodarsko in socialno infrastrukturo na Šrilanki;
15. poziva države članice, naj z vsemi močmi preprečijo vse nezakonite poskuse, da bi Osvobodilni tigri
tamilskega Elama vzpostavili sistem prisilnega obdavčenja med pripadniki tamilske skupnosti, ki živijo v
Evropski uniji;
16. poziva Komisijo in države članice, naj kot del tega procesa sledijo zgledu drugih držav in zamrznejo
vsa sredstva z Osvobodilnimi tigri povezanih bančnih računov, holdingov, družb in podjetij v državahčlanicah;
17. je seznanjen z izjavo EU, da do nadaljnjega nobena država članica ne bo sprejela delegacije Osvobo-
dilnih tigrov tamilskega Elama in da EU resno razmišlja o tem, da bi Osvobodilne tigre tamilskega Elamauradno uvrstila na seznam terorističnih organizacij;
18. poziva Svet, Komisijo in države članice, naj si še naprej prizadevajo za pošteno in trajnostno rešitev
spora na Šrilanki, ter ponovno zagotavlja svojo podporo vsem prebivalcem Šrilanke in njenemu predsedniku
Mahindu Radžapakseju, ko se skupaj spopadajo z izzivi prihodnosti;
19. naroči svojemu predsedniku, naj to resolucijo posreduje Svetu, Komisiji, vladam drugih sopredsednic
držav donatoric (Norveška, ZDA in Japonska), generalnemu sekretarju Združenih narodov, vladam Švice,
Šrilanke in drugih držav Južnoazijskega združenja za regionalno sodelovanje ter Osvobodilnim tigrom tamil-
skega Elama.7.12.2006 C 297 E/386 Uradni list Evropske unije
Četrtek, 18. maj 2006SL